

Moi kotiväki!

Syyskausi on lähtenyt mukavasti käyntiin Torpparinmäen Puuhalan iltapäiväkerhossa. Ollaan ulkoiltu paljon, jalkapallopelit pyörii joka päivä, ulkoleikkejä, hippaa yms. Sisällä ollaan piirretty ja liikkasalissa ollaan tehty temppuratoja, jotka ovatkin lasten suursuosikkeja.

Syyskuussa meillä alkaa myös askartelut ja teemme myös pienen retken lähimetsään. Ulkoilemme edelleen paljon, joten toivomme huomioimaan sääolosuhteet lasten vaatetuksessa. Varavaatteita olisi hyvä olla mukana, jotta tarvittaessa kastuneet vaatteet voi vaihtaa. Vaihtosukat ja ulkohousut ovat tarpeellisia.

Meille on myös kertynyt paljon ulos unohdettuja vaatteita, joissa ei ole ollut nimiä. Nämä olemme toimittaneet koulun löytötavaroihin. Kannattaa merkata kaikki lasten vaatteet, jotta takit, housut, hanskat yms. löytyy paremmin.

Toivomme myös, että jos lapsenne on poissa iltapäiväkerhosta, ilmoitatte siitä meille. Tämä helpottaa meidän toimintaamme ja toiminnan suunnittelua. Kiitos yhteistyöstä.

Mukavaa syksyä,

T. Puuhalan ohjaajat